Na temelju članka 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15.- pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21. - pročišćeni tekst) Županijska skupština Koprivničko-križevačke županije na 5. sjednici održanoj 15. veljače 2022. donijela je

ZAKLJUČAK

o davanju suglasnosti na Odluku o rješavanju

imovinskopravnih odnosa s Općinom Virje

I.

Daje se suglasnost na Odluku o rješavanju imovinskopravnih odnosa s Općinom Virje, KLASA: 007-02/22-02/02, URBROJ: 2137-41-22-3, koju je Školski odbor Osnovne škole prof. Franje Viktora Šignjara Virje donio na sjednici održanoj 25. siječnja 2022. godine.

Odluka iz stavka 1. ove točke odnosi se na zamjenu nekretnina:

* zk.ul. 2034, kčbr. 219/2, k.o. Šemovci, voćnjak u selu, 314 čhv, iz vlasništva Osnovne škole prof. Franje Viktora Šignjara Virje prelazi u vlasništvo Općine Virje;
* zk.ul. 2034, kčbr. 219/8, k.o. Šemovci, Stjepana Radića dvorište, 4751 m2 , iz vlasništva Osnovne škole prof. Franje Viktora Šignjara prelazi u vlasništvo Općine Virje;
* zk.ul. 2033, kčbr. 219/4, k.o. Šemovci, škola i dvor u selu, 219 m2 iz vlasništva Općine Virje prelazi u vlasništvo Osnovne škole prof. Franje Viktora Šignjara;
* zk.ul. 2036, kčbr. 1822/2, k.o. Šemovci, šuma u selu, 97 čhv, iz vlasništva Općine Virje prelazi u vlasništvo Osnovne škole prof. Franje Viktora Šignjara.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 602-02/22-01/8

URBROJ: 2137-06/03-22-3  
Koprivnica, 15. veljače 2022.

PREDSJEDNIK

Damir Felak, dipl.ing.

OBRAZLOŽENJE

Prema članku 58. Zakona o ustanovama („Narodne novine“ broj 76/93., 29/97., 47/99., 35/08. i 127/19.) ustanova ne može bez suglasnosti osnivača ustanove, odnosno tijela kojeg je on odredio, steći, opteretiti ili otuđiti nekretninu i drugu imovinu čija je vrijednost veća od vrijednosti utvrđene aktom o osnivanju ili statutom ustanove.

Na temelju zamolbe Općine Virje, kao i potrebe uređenja međusobnih imovinskih odnosa (školska zgrada Osnovne škole prof. Franje Viktora Šignjara Virje u Šemovcima nalazi se na katastarskim česticama u vlasništvu Općine Virje), Školski odbor Osnovne škole prof. Franje Viktora Šignjara Virje donio je Odluku o rješavanju imovinskopravnih odnosa s Općinom Virje na način da se nekretnine u vlasništvu Škole i Općine zamijene.

Sukladno navedenom, predlaže se članicama i članovima Županijske skupštine razmatranje i donošenje Zaključka o davanju suglasnosti na Odluku o rješavanju imovinskopravnih odnosa s Općinom Virje.

UPRAVNI ODJEL ZA OBRAZOVANJE, KULTURU, ZNANOST,

SPORT I NACIONALNE MANJINE